આ શબ્દો છે 2003માં એક ચાઇનીઝ વ્યક્તિને વેચી દેવામાં આવેલા 'શ્રીમતી બી'નાં. એમનું વેચાણ થયું ત્યારે તેઓ 36 વર્ષનાં હતાં.

તેઓ સરહદ પાર કરીને ઉત્તર કોરિયાથી ચીન પહોંચ્યાં હતાં. તેમને આશા હતી કે ત્યાં તેમને વૃદ્ધો માટે ઘરકામ કરવાની તક મળી રહેશે.

તેઓ એક દલાલ મારફતે ચીન પહોંચ્યાં હતાં. એ દલાલે તેમને ચીનમાં ઘરકામ અપાવવાની માહિતી આપી હતી. જોકે, ચીન જઈને એમને ખબર પડી કે દલાલે તેમને ખોટું કહ્યું હતું. 

'શ્રીમતી બી'એ યોજના ઘડી હતી કે એકાદ વર્ષ તેઓ કામ કરશે અને પછી પોતાનાં પરિવાર પાસે ઉત્તર કોરિયા જતાં રહેશે.

તમે આ વાંચ્યું કે નહીં?

આ રીતે તેઓ પોતાના પતિ અને બે બાળકોને પુરતું ભોજન આપી શકશે એવી એમને આશા હતી જોકે, આ યોજનામાં નવો પતિ મળશે તેવું તો તેમણે વિચાર્યું જ નહોતું.

ચીનના જીલિન વિસ્તાર સ્થિત ચેંગચુનમાં તેમને વધુ એક મહિલા અને પાંચ ચાઇનીઝ વ્યક્તિઓને મળાવવામાં આવ્યા હતા. 

દલાલે કહ્યું, "એક વર્ષ માટે ચાઇનીઝ વ્યક્તિ સાથે રહીને અહીંથી ભાગી જજો." પણ એવું થયું નહીં અને હવે શ્રીમતી બીના જીવન પર નિર્દેશક જેરો યુને ફિલ્મ બનાવી છે. 

'મિસીસ બી, અ નોર્થ કોરિયન વુમન', ફિલ્મની કહાણી બતાવે છે કે જે વ્ય... બીજા 4000 અક્ષરો માટે લેખ ચાલુ રાખો:
ક્તિને તેમને વેચવામાં આવ્યા હતા એ વ્યક્તિ માટે તેમની ભાવનાઓ કેવી રીતે જાગી. 

બન્નેએ એક સાથે 10 વર્ષ વિતાવ્યા હતા. જોકે, કહાણીનો અહીં અંત આવી જતો નથી. 

મિસીસ બી બન્યા માનવ તસ્કર

મિસીસ બી પોતે માનવ તસ્કરીનો શિકાર બન્યાં હતાં અને ધીરે ધીરે તેઓ પણ એક માનવ તસ્કર બની ગયાં. જે રીતે પોતાનું વેચાણ થયું હતું એમ તેમણે પણ ઉત્તર કોરિયાની મહિલાઓને ચાઇનીઝ પુરુષોને વેચવાનું શરૂ કરી દીધું.

મિસીસ બીએ બીબીસી કોરિયન સર્વિસને આપેલી એક મુલાકાતમાં કહ્યું કે અત્યાર સુધી તેમણે કુલ 50 મહિલાઓ ચાઇનીઝ પુરુષોને વેચી છે. 

તેઓ ચીન-ઉત્તર કોરિયાની સરહદ પાર કરી અને પછી ચીન- લાઓસ સરહદ પાર કરી દક્ષિણ કોરિયા પહોંચ્યાં હતાં. 

અને આ તેમણે પોતાના ઉત્તર કોરિયાના પરિવારને સાથે રાખવા માટે કર્યું. જોકે, તેમનો અને તેમના ઉત્તર કોરિયન પતિ વચ્ચે સાથે સંબંધ વધારે ચાલી શક્યો નહીં.

મિસીસ બીની આ કહાણી ઉત્તર કોરિયામાં કોઈ નવી વાત નથી. 

ઉત્તર કોરિયામાં માનવ તસ્કરીના ઘણાં કિસ્સાઓ અવાર નવાર સામે આવતા રહે છે. અનેક મહિલાઓ સામ્યવાદી રાષ્ટ્ર ઉત્તર કોરિયાને છોડીને ભાગવાનો પ્રયાસ કરે છે. 

ઘણી મહિલાઓ તો ચાઇનીઝ પુરુષોના બાળકોને જન્મ આપે છે અને ત્યાં જ જીવન વસાવી લે છે. 

ઘણા લોકો એવા પણ છે કે જેઓ ઉત્તર કોરિયાથી દક્ષિણ કોરિયા ભાગવાની વાતને અફસોસ કરે છે. 

પરંતુ મિસીસ બીને જે વ્યક્તિને વેંચવામાં આવ્યાં હતાં, તેમના વિશે તેઓ શું વિચારે છે?

તેઓ કહે છે, "મને લાગે છે કે આ લાગણી છે. બે મનુષ્યો વચ્ચેની ભાવના છે."

જ્યારે તેમને પૂછવામાં આવ્યું કે શું તેઓ એ ચાઇનીઝ વ્યક્તિને પ્રેમ કરે છે, જેમને તેઓ વેચી દેવાયાં હતાં. 

તેના જવાબમાં તેઓ કહે છે, "મને ક્યારેય લાગ્યું નથી કે આ પ્રેમ છે. તેઓ મને સમજે છે, તેઓ એક સારી વ્યક્તિ છે."

મિસીસ બી પર બનેલી ફિલ્મ ખાસ કરીને તેમનાં તેમજ તેમના ચાઇનીઝ પતિના સંબંધો પર આધારિત છે. 

ભલે તેમને વેચી નાખવામાં આવ્યા હોય, પણ છતાં તેઓ કહે છે કે તેમનાં ચાઇનીઝ પતિ એક સારી વ્યક્તિ છે. 

ફિલ્મમાં જોઈ શકાય છે કે જ્યારે મિસીસ બી ગુસ્સામાં હોય છે ત્યારે કેવી રીતે તેમનાં ચાઇનીઝ પતિ ચહેરા પર સ્મિત સાથે તેમને સંભાળી રહ્યા છે. 

તેઓ મિસીસ બીને ચીન- લાઓસ સરહદ પાર કરવામાં મદદ કરે છે. તેઓ તેમનાં પર ભરોસો કરે છે કે જ્યારે મિસીસ બી દક્ષિણ કોરિયામાં પોતાનું જીવન વસાવી લેશે, ત્યારે તેમને પણ તેઓ તેમની પાસે બોલાવી લેશે. 

જનતા પણ એ વિચારીને મૂંઝવણમાં પડી ગઈ છે કે માનવ...